Delos — ca. 230 BC
Region: Aegean Islands, incl. Crete (IG XI-[XIII]) — Delos (IG XI and ID) 

εδοξεν τηι βουληι και τωι δημωι τηλεμνηστος αριστειδου ειπεν επειδ[η] αυτοκλης αυτοκλεους χαλκιδευς π[ρο]ξενος ων και ευεργετης του τε ιερου και δηλιων την πασαν σπουδην ποιειται εμ παντι καιρωι περι των συμφεροντων τωι τε ιερωι και τωι δημωι και χρειας παρεχεται και κοινηι τηι πολει και ιδιαι εις [α] αν τις αυτον παρακαληι των πολιτων δεδοχθαι τηι βουληι και τωι δημωι στεφανωσαι αυτον δαφνης στεφανωι και αναγορευσαι τον ιεροκηρυκα εν τωι θεατρωι τοις απολλωνιοις οταν οι των παιδων χοροι αγωνιζωνται οτι στεφανοι ο δημος ο δηλιων αυτοκλην αυτοκλεους χαλκιδεα δαφνης στεφανωι αρετης ενεκεν και ευσεβειας της περι το ιερον και ευνοιας της εις τον δημον τον δηλιων αναγραψαι δε [το]δε το ψηφισμα εις την στηλην ου και η [προ]ξενια αυτου γεγραπται ισοδικος καλλιφανου επεψηφισεν.